Federaţia belarusă de hochei pe gheaţă a anunțat marți decesul lui Koltsov, însă fără să zică și cauza sau locul morții. 'Suntem în doliu. Federaţia belarusă de hochei îşi exprimă cele mai sincere condoleanţe familiei, prietenilor şi tuturor celor care l-au cunoscut pe Konstantin', conform comunicatului. Federația a precizat că acesta 'a murit fulgerător'.
Publicația din Belarus Telegraf.News, a precizat prima ipoteză despre decesul fostului hocheist. Potrivit sursei citate, acesta ar fi murit de embolie cerebrală. Un cheag de sânge, format în altă parte a corpului s-a desprins și a ajuns la un vas de sânge din creier.
Konstantin Koltsov și Aryna Sabalenka formau un cuplu din anul 2021. Sabalenka, numărul doi WTA, a zis de multe ori că partenerul ei de viață îi oferă mult echilibru, ajutând-o cu sfaturi înainte de meciuri.
De asemenea, tatăl Arynei Sabalenka, fost hocheist și el, a murit la doar 43 de ani, la finalul anului 2019.
Fiți la curent cu ultimele noutăți. Urmăriți DCNews și pe Google News